ORGANIZAREA ÎNVĂŢĂMÂNTULUI PRIMAR ŞI REGLEMENTAREA TRANSPORTULUI ŞCOLAR ÎNTRE LOCALITĂŢI ÎN UNELE ŢĂRI EUROPENE


ABSTRACT

Cele mai multe instituţii educaţionale din ţările europene propun un nivel precis de învăţământ, putând fi clasificate în funcţie de acesta.

Învăţământul primar începe în general de la vârsta de 5-7 ani şi durează între 4 şi 6 ani.
În cele mai multe ţări, autorităţile publice suportă costul transportului între casă şi şcolile pentru care sunt responsabile atunci când distanţa în cauză este mai mare de câţiva kilometri. Pe distanţe mai mici, transportul poate fi oferit contra cost. Cheltuiala este suportată în general de către autorităţile locale.

Reglementarea transportului între casă şi şcoală este un element important al politicii de transport din comunităţile locale. 

I. Organizarea învăţământului primar în unele ţări europene
Niveluri de învăţământ

Cele mai multe instituţii educaţionale din ţările europene propun un nivel precis de învăţământ, putând fi clasificate în funcţie de acesta (de exemplu primar, secundar inferior, secundar superior, post-secundar, terţiar). Cu toate acestea, există instituţii care oferă învăţământ pentru mai multe niveluri (de exemplu folkeskole în Danemarca oferă învăţământ la nivelurile primar şi secundar inferior)
.

În general, definiţiile pentru fiecare nivel respectă criteriile utilizate de Clasificarea Internaţională Tip a Educaţiei a UNESCO (ISCED 1997). Nivelurile specificate în această clasificare cuprind şi programele destinate educaţiei pentru adulţi (atâta vreme cât conţinutul lor este analog cu cel al programelor pentru elevi şi studenţi). Categoriile ISCED 97 corespund nivelurilor indicate mai jos. 

Învăţământul preprimar (nivel ISCED 0) începe în general de la vârsta de 3 ani şi durează între 2 şi 3 ani, în funcţie de vârsta la care începe învăţământul primar. Distincţia între dezvoltarea generală şi educaţie nu este întotdeauna clară şi de aceea activităţile destinate acestei categorii pot fi asigurate într-o serie de instituţii aflate sub tutela ministerelor Educaţiei, Sănătăţii, Serviciilor Sociale sau a instituţiilor private. 
Învăţământul primar (nivel ISCED 1) începe în general de la vârsta de 5-7 ani şi durează între 4 şi 6 ani.
Germania
Grundschule oferă 4 sau 6 ani de învăţământ primar, cu program complet, elevilor cu vârste cuprinse între 6 şi 10 ani (sau 12 în Berlin şi Brandenburg). Nu există exigenţe şcolare privind admiterea, dar copiii trebuie să fi atins un nivel adecvat de dezvoltare. Se oferă învăţământ general într-un singur ciclu. Toţi elevii urmează o curriculă comună, care poate varia în funcţie de numărul de ore pe săptămână din landul respectiv. Pot fi oferite  discipline opţionale (de exemplu limbi străine). Nu există examen sau diplomă de absolvire. Cu toate acestea, la sfârşitul anului 4 (sau 6) elevii primesc un raport pentru anul respectiv. Procedurile de acces în învăţământul secundar variază în funcţie de land. Grundschule exprimă o opinie care fie determină tipul de şcoală secundară la care se va duce elevul, fie orientează deciziile privind viitoarea carieră şcolară a elevului. Opinia şcolii se formulează şi ca rezultat al consultărilor detaliate cu părinţii. Decizia finală este luată de către părinţi, de şcoală sau de autoritatea de supraveghere şcolară. Ministerul Educaţiei şi Culturii din fiecare land este responsabil pentru Grundschulen, care sunt în general publice, neconfesionale şi mixte. Există doar un număr foarte limitat de instituţii private, subvenţionate de stat.

Finanţarea se bazează pe partajarea responsabilităţilor între landuri şi autorităţile locale (Kommunen). Nu se percep taxe în instituţiile publice.

Franţa
În Franţa, învăţământul primar (école primaire) este primul nivel de învăţământ, iar cel de al doilea nivel de învăţământ (secundar) este constituit din colegii (collèges) şi licee (lycées).
Acest nivel este împărţit în :
· grădiniţă (école maternelle) 
École maternelle oferă 4 ani de educaţie la nivel preprimar pentru copii cu vârste cuprinse între 2 şi 6 ani. Această instituţie oferă educaţie care acoperă primul ciclu şi primul an din al doilea ciclu al învăţământului primar. Vârsta este singurul criteriu de admitere. Majoritatea instituţiilor sunt publice şi

laice; instituţiile private sunt confesionale şi sub contract cu statul. Toate sunt mixte. Ministerul Educaţiei Naţionale defineşte curricula, angajează, pregăteşte şi remunerează profesorii. În instituţiile publice municipalitatea este responsabilă cu investiţiile şi este proprietara localurilor. Nu se percep taxe.
· École élémentaire
.
École élémentaire  oferă 5 ani de învăţământ obligatoriu, cu program complet, elevilor cu vârste cuprinse între 6 şi 11 ani. Programul acoperă ultimele două cicluri ale şcolii primare: al doilea (care a început la école maternelle) şi al treilea (ultimii trei ani de învăţământ primar). Elevii care şi-au terminat cu succes studiile sunt înscrişi automat în învăţământul secundar în collège la vârsta de 12 ani. Nu există un certificat de absolvire a şcolii. Majoritatea instituţiilor sunt publice şi laice; instituţiile private sunt, în general, confesionale şi sub contract cu Guvernul. Toate instituţiile sunt mixte. Ministerul Educaţiei Naţionale defineşte curricula, angajează, pregăteşte şi remunerează profesorii. În instituţiile publice, investiţiile sunt în sarcina municipalităţilor, care deţin localurile. Nu se percep taxe
. 

Italia

Scuola elementare oferă 5 ani de învăţământ elevilor cu vârsta cuprinsă între 6 şi 11 ani. Nu există cerinţe la admitere. Învăţământul este divizat în două cicluri. Primul ciclu durează 2 ani şi este multidisciplinar, în timp ce al doilea ciclu de 3 ani se bazează pe anumite discipline de bază. La absolvire se primeşte diploma (Diploma di licenza elementare) care permite accesul în învăţământul de nivel secundar inferior. Ministerul Educaţiei deţine responsabilitatea pentru aceste instituţii care sunt publice sau private şi întotdeauna mixte. Finanţarea provine de la Guvern şi de la autorităţile municipale. Nu se percep taxe.
Elveţia

Sistemul de învăţământ eleveţian fiind structurat la nivel cantonal, transpar mai multe disparităţi. Repartiţia comunităţilor lingvistice necesită o abordare suplă a organizării şcolare. În ciuda reglementării descentralizate, diferitele sisteme care există la nivel cantonal prezintă asemănări structurale
.
În Elveţia, învăţământul obligatoriu este de 9 ani. El cuprinde învăţământul primar şi învăţământul secundar. Şcoala obligatorie este frecventată de către copiii cu vârste cuprinse între 6/7 ani şi 15/16 ani ; majoritatea cantoanelor oferă posibilitatea de a urma al zecelea an şcolar. Învăţământul obligatoriu se încheie la sfârşitul nivelului secundar. Durata nivelului primar şi secundar I, precum şi numărul filierelor şi nivelurilor variază de la un canton la altul. 
Copilul intră la grădiniţă la vârsta de 5 sau 6 ani. Începând de la vârsta de 7 ani frecventează şcoala primară, care durează între 4 şi 6 ani
. Apoi trece în ciclul secundar.

Şcoala primară  durează 6 ani în 20 de cantoane, 5 ani în 4 cantoane şi 4 ani în două cantoane. Este împărţită în trei niveluri, inferioare şi superioare. Anumite cantoane propun  şcoli de orientare de unul sau doi ani între nivelul primar şi cel secundar.   

II. Reglementarea transportului şcolar între localităţi

În cele mai multe ţări, autorităţile publice suportă costul transportului între casă şi şcolile pentru care sunt responsabile atunci când distanţa în cauză este mai mare de câţiva kilometri. Pe distanţe mai mici, transportul poate fi oferit contra cost. Cheltuiala este suportată în general de către autorităţile locale, în Danemarca, Grecia, Franţa, Luxemburg, Portugalia, Finlanda, Suedia în învăţământul primar. În Austria, este finanţată dintr-un fond ale cărui resurse sunt bazate pe contribuţiile obligatorii ale angajatorilor şi angajaţilor. Fondul este administrat de către Ministerul Federal al Securităţii Sociale
.
În unele ţări, subvenţionarea este parţială. În Belgia, preţul unui tichet şcolar sezonier este calculat în funcţie de o rată specială. Totuşi, copiii mai mici de 6 ani sau cei care primesc educaţie specială beneficiază de transport gratuit. Pentru familiile cu cel puţin trei copii se aplică o reducere de 50%. În învăţământul primar din Olanda, autorităţile locale pot rambursa părinţilor costurile de transport care sunt considerate necesare, atât în domeniul public cât şi în cel privat.

În Germania, transportul şcolar nu este gratuit în întregime. În unele landuri, factorul principal care guvernează dreptul la sprijin financiar este situaţia socială a părinţilor. În altele, contribuţiile se bazează pe o scală graduală, care variază în funcţie de venit. În Spania, asistenţa financiară pentru costul transportului şcolar este acordată părinţilor elevilor în funcţie de venitul lor. În Irlanda, cheltuiala provenită din finanţarea guvernului central şi contribuţiile părinţilor în funcţie de venit sunt administrate de către autorităţile locale. În Italia, nivelul sprijinului financiar depinde de municipalitate. Părinţii trebuie să contribuie în funcţie de venitul lor, dar cei mai săraci sunt scutiţi.
Totuşi, în multe ţări, inclusiv unele în care părinţii sunt liberi să aleagă şcoala copilului lor, elevii sunt transportaţi în funcţie de zonă. Atunci când părinţii hotărăsc să-şi înscrie copiii într-o zonă din afara celei în care se asigură transportul, cheltuielile de transport pot să nu mai fie suportate de autorităţile publice.    
Transportul şcolar trebuie oferit tuturor elevilor care trăiesc mai departe de o distanţă predefinită de şcoală sau dacă se aplică circumstanţe speciale (de exemplu, dacă există copii cu dizabilităţi sau drumuri periculoase spre şcoală). Limitele de distanţă variază de la o ţară la alta, iar în majoritatea statelor limitele depind de vârsta elevilor. De exemplu, în Danemarca limita distanţei creşte progresiv de la 2 ½ km în primele trei clase până la 9 km pentru elevii din clasa a X-a. În Finlanda există o limită generală de 5 km sau un timp total de călătorie (care include timpul de aşteptare) de peste 2 ½ ore. Totuşi, există o influenţă şi a altor circumstanţe, cum ar fi vârsta elevilor şi siguranţa rutei
.
Transportul şcolar poate fi oferit în diferite modalităţi. În unele cazuri, elevii pot folosi sistemul obişnuit de transport public la un tarif special, în alte cazuri poate fi oferit un serviciu special de transport şcolar.
Acesta constă într-un autobuz şcolar dedicat, dar în unele cazuri, de exemplu în zonele rurale, transportul şcolar poate fi oferit de un taxi sau de microbuze.
Şcolile se află în administrarea municipalităţilor, care sunt responsabile de furnizarea serviciului de transport şcolar către şcolile publice. În cazul şcolilor private, răspunderea de a oferi transport şcolar elevilor lor le aparţine. 
Franţa

Transporturile şcolare sunt servicii publice constante, în sensul art. 29 al Legii din 30 decembrie 1982-LOTI (art. L 213-11 alin. 2 din Codul educaţiei). Aceste dispoziţii pun capăt distincţiei dintre serviciile speciale de transporturi şcolare şi serviciile obişnuite de transport
.
Cu excepţia Ile-de-France, departamentele au răspunderea organizării şi funcţionării acestor transporturi, în afara perimetrelor transporturilor urbane. Această responsabilitate este exercitată de autoritatea competentă pentru organizarea transporturilor urbane, în interiorul perimetrelor transporturilor urbane.
Consiliul general sau autoritatea competentă pentru organizarea transporturilor urbane („organizatori de rangul întâi”) pot încredinţa prin convenţie, în tot sau în parte, organizarea transporturilor şcolare comunelor, unor grupări de comune sau sindicate mixte, instituţiilor de învăţământ, asociaţiilor părinţilor elevilor şi asociaţiilor familiale („organizatori de rangul al doilea”).

În Ile-de-France, Sindicatul Transporturilor (STIF) este competent în ceea ce priveşte organizarea şi funcţionarea transporturilor şcolare (art. 1 alin. 2 din Ordonanţa nr. 59-151 din 7 ianuarie 1959). El poate delega competenţa departamentelor.

STIF poate încredinţa, în tot sau în parte, organizarea transporturilor şcolare autorităţilor organizatoare de proximitate (AOP), colectivităţilor teritoriale sau grupărilor lor.

Art. L 213-13 din Codul educaţiei prevede că art. L 213-11 şi L 213-12 nu se aplică în regiunea Ile-de-France, conform dispoziţiilor ordonanţei nr. 59-151 din 7 ianuarie 1959 privind organizarea transporturilor de călători în Ile-de-France.
Potrivit art. L 213-14, în regiunea Ile-de-France, cheltuielile privind transportul individual al elevilor cu dizabilităţi către instituţiile şcolare necesar datorită handicapului lor sunt suportate de Sindicatul Transporturilor din       Ile-de-France.
Executarea unui serviciu de transporturi publice obişnuite de persoane, inclusiv a unui transport şcolar, poate fi asigurată fie în regie de către o persoană publică, fie de către o întreprindere care a încheiat o convenţie pe durată determinată cu autoritatea competentă (art. 7-II al Legii din 30 decembrie 1982-LOTI). 
 Transporturile şcolare sunt reglementate de Codul educaţiei, partea I – Dispoziţii generale şi comune, cartea a II-a – Administrarea educaţiei, titlul I – Împărţirea competenţelor între stat şi colectivităţile teritoriale, capitolul al III-lea – Competenţele departamentelor, secţiunea a 2-a – Transporturile şcolare, art. L213-11 – L213-14
 (partea legislativă), respectiv art. R213-3 – R213-12
 (partea reglementară).
Conform art. L 213-11, transporturile şcolare sunt servicii publice regulate, în sensul art. 29 din Legea nr. 82-1153 din 30 decembrie 1982 privind orientarea transporturilor interne.
Departamentul are competenţa organizării şi funcţionării acestor transporturi. În acest scop, el consultă consiliul departamental al educaţiei naţionale. Un decret al Consiliului de Stat stabileşte regulile tehnice cărora trebuie să le răspundă transporturile şcolare.
Departamentul este consultat de autoritatea de stat competentă, în condiţiile stabilite prin decret, înaintea oricărei decizii susceptibile să atragă o modificare substanţială a nevoilor în materia transportului şcolar.
În interiorul perimetrelor transporturilor urbane existente la 1 septembrie 1984, această responsabilitate este exercitată de autoritatea competentă pentru organizarea transporturilor urbane.

În caz de creare sau de modificări ulterioare ale unui perimetru de transporturi urbane incluzând transportul şcolar, se încheie o convenţie între autoritatea competentă pentru organizarea transporturilor urbane şi departament. Această convenţie stabileşte condiţiile finanţării serviciilor de transporturi şcolare în acest nou perimetru.
Un decret al Consiliului de Stat determină procedurile privind arbitrajul prin reprezentantul statului în departament în caz de litigiu. În ceea ce priveşte modalităţile financiare ale transferului resurselor către autorităţile competente, arbitrajul reprezentantului statului în departament ţine seama de cuantumul chetuielilor efectuate de departament cu titlu de competenţe transferate autorităţii competente pentru organizarea transporturilor urbane în cursul anului şcolar precedent transferului, astfel încât să fie asigurată compensaţia integrală a mijloacelor necesare exercitării competenţei transferate.
Transferul resurselor echivalente cheltuielilor suportate de stat cu titlu de burse de frecventare şcolară, cu titlu de finanţare a cheltuielilor de primă stabilire a serviciilor de transport destinate elevilor, a cheltuielilor de transport al elevilor şi studenţilor cu dizabilităţi grave, a copiilor de la grădiniţele din zona rurală şi a elevilor din zonele montane se efectuează în condiţiile prevăzute de Codul general al colectivităţilor teritoriale
.
Conform art. L 213-12, dacă nu au hotărât ei înşişi să se ocupe de ele, consiliul general sau autoritatea competentă pentru organizarea transporturilor urbane poate încredinţa prin convenţie, în tot sau în parte, organizarea transporturilor şcolare comunelor, instituţiilor publice de cooperare intercomunală, sindicatelor mixte, instituţiilor de învăţământ, asociaţiilor părinţilor elevilor şi asociaţiilor familale. Autoritatea competentă pentru organizarea transporturilor urbane poate, de asemenea, încredinţa prin convenţie, în tot sau în parte, organizarea transporturilor şcolare departamentului.
Dacă nicio convenţie încredinţând organizarea transporturilor şcolare unei persoane juridice care deţinea competenţa în materie la data de              1 septembrie 1984 nu a intervenit înainte de 1 septembrie 1988, responsabilitatea organizării şi funcţionării acestor transporturi este exercitată de plin drept, după caz, de către departamentul sau autoritatea competentă pentru organizarea transporturilor urbane.
Modalităţile convenţiilor încheiate cu întreprinderile şi în special condiţiile denunţării sunt stabilite prin decret al Consiliului de Stat.
Conform art. L 213-12-1, regiunea şi departamentul pot participa la finanţarea cheltuielilor de transport individual al elevilor către instituţiile şcolare de care acestea sunt responsabile.
O convenţie cu consiliul general sau cu autoritatea competentă pentru organizarea transporturilor şcolare prevede condiţiile de participare a regiunii sau departamentului la finanţarea acestor transporturi şcolare.
Germania
Fiecare land adoptă reglementări proprii privind transportul şcolar. Există anumite diferenţe în ceea ce priveşte persoana care are dreptul la transport şcolar şi scopul serviciilor furnizate. Cheltuielile de transport sunt suportate de autorităţile locale în cazul transportului public, în timp ce, în anumite condiţii, serviciul de transport şcolar este un drept propriu al persoanelor cu dizabilităţi. Scopul este de a garanta oportunităţi egale pentru toţi elevii din zonele urbane şi rurale, cu sau fără dizabilităţi
.

Serviciile de transport şcolar trebuie să aibă costuri rezonabile pentru autoritatea care oferă finanţarea şi standarde acceptabile pentru elevii care le folosesc. Numai elevii care trăiesc la o anumită distanţă de şcoala lor au dreptul de a folosi transportul şcolar. În ceea ce priveşte acest aspect, există mici diferenţe între diferitele landuri. Doi kilometri este  distanţa minimă pentru care se oferă transport elevilor din învăţământul primar, iar începând din clasa a V-a elevii care locuiesc la 3 sau 4 km de şcoală trebuie să se descurce singuri. Sunt prevăzute excepţii pentru distanţe mai mici dacă drumurile sunt periculoase sau în cazul copiilor cu dizabilităţi. Transportul public este de obicei cea mai ieftină soluţie. Acolo unde nu este disponibil transportul public, autorităţile locale oferă autobuze şcolare. În cazurile în care această alternativă nu este sustenabilă din punct de vedere economic sau nu este posibilă pentru copiii cu dizabilităţi, se oferă o maşină privată subvenţionată sau un serviciu de taxi pentru persoanele cu dizabilităţi. Atunci când elevul nu este capabil să ajungă singur la şcoală datorită unei dizabilităţi fizice sau mentale, autoritatea locală poate să suporte cheltuielile unei persoane care să-l însoţească. Actuala formă de transport şcolar depinde întotdeauna de condiţiile locale şi de cazurile specifice invocate. 
Suportarea costurilor călătoriei de către autorităţi nu semnifică faptul că transportul şcolar este gratuit în toate landurile. În unele landuri, cheltuielile de transport sunt suportate în întregime dacă venitul părinţilor este atât de mic, încât se consideră că aceştia trăiesc în sărăcie. În alte landuri, părinţii trebuie totuşi să contribuie financiar, în ciuda venitului lor mic. Totuşi, în acest caz, cuantumul contribuţiei depinde de venitul părinţilor.
Italia

Constituţia Republicii Italiene prevede în art. 33 şi 34 că statul este obligat să ofere acces la educaţie tuturor tinerilor care trăiesc în ţară, indiferent de condiţia geografică a zonei în care trăiesc şi de situaţia lor individuală, socială şi economică.

Administraţia centrală şi administraţia locală, la nivel de regiuni, provincii şi comune sunt responsabile pentru înfiinţarea şi organizarea instituţiilor educaţionale de pe teritoriul naţional, în funcţie de vîrsta copiilor, de mediul geografic al zonei şi de condiţiile sociale ale familiilor care trăiesc acolo.
Organizarea serviciilor de transport şcolar este de competenţa municipalităţilor, în funcţie de criteriile stabilite la nivel regional. Serviciile de transport al elevilor cu nevoi speciale sunt gratuite
.
Elveţia

În Elveţia, educaţia şcolară este de competenţa cantoanelor. De exemplu, în cantonul Fribourg ea este reglementată prin Legea şcolară din  23 mai 1985
. Conform art. 6 alin. 1, atunci când lungimea sau caracterul deosebit de periculos al rutei o justifică, elevii beneficiază de transport gratuit. Consiliul de Stat stabileşte condiţiile recunoaşterii şi gratuităţii transporturilor.
Potrivit art. 63, alin. 1 lit. d, comisia şcolară, compusă din cinci până la unsprezece părinţi numiţi de consiliul comunal, are ca atribuţie organizarea transporturilor şcolare, exercitată sub autoritatea consiliului comunal. 

� Ghidul privind securitatea transporturilor şcolare pentru folosul decidenţilor locali şi a partenerilor lor, 10 august 2009, disponibil la adresa � HYPERLINK "http://www.cnt.fr/UserFiles/File/dossiers/Securite_transports/GuideTS/GuideSecuriteTS090810-VIII-PartageResponsabilites.pdf" ��http://www.cnt.fr/UserFiles/File/dossiers/Securite_transports/GuideTS/GuideSecuriteTS090810-VIII-PartageResponsabilites.pdf�


� � HYPERLINK "http://www.legifrance.gouv.fr/affichCode.do;jsessionid=11BAAE8D352AC084AAE0F959E02FB707.tpdjo04v_2?idSectionTA=LEGISCTA000006182384&cidTexte=LEGITEXT000006071191&dateTexte=20100310" ��http://www.legifrance.gouv.fr/affichCode.do;jsessionid=11BAAE8D352AC084AAE0F959E02FB707.tpdjo04v_2?idSectionTA=LEGISCTA000006182384&cidTexte=LEGITEXT000006071191&dateTexte=20100310�


� � HYPERLINK "http://www.legifrance.gouv.fr/affichCode.do;jsessionid=4374D06C0106B8764B27DE8D63BBEF63.tpdjo04v_2?idSectionTA=LEGISCTA000006193140&cidTexte=LEGITEXT000006071191&dateTexte=20100310" ��http://www.legifrance.gouv.fr/affichCode.do;jsessionid=4374D06C0106B8764B27DE8D63BBEF63.tpdjo04v_2?idSectionTA=LEGISCTA000006193140&cidTexte=LEGITEXT000006071191&dateTexte=20100310�


� � HYPERLINK "http://www.legifrance.gouv.fr/affichCode.do;jsessionid=07B55D106DA1D3E25D3C158150A958DB.tpdjo04v_2?idSectionTA=LEGISCTA000006197777&cidTexte=LEGITEXT000006070633&dateTexte=20100310" ��http://www.legifrance.gouv.fr/affichCode.do;jsessionid=07B55D106DA1D3E25D3C158150A958DB.tpdjo04v_2?idSectionTA=LEGISCTA000006197777&cidTexte=LEGITEXT000006070633&dateTexte=20100310�


� � HYPERLINK "http://www.kmk.org/fileadmin/doc/Dokumentation/Bildungswesen_en_pdfs/primary.pdf" ��http://www.kmk.org/fileadmin/doc/Dokumentation/Bildungswesen_en_pdfs/primary.pdf�


� � HYPERLINK "http://eacea.ec.europa.eu/ressources/eurydice/eurybase/pdf/0_integral/IT_EN.pdf" ��http://eacea.ec.europa.eu/ressources/eurydice/eurybase/pdf/0_integral/IT_EN.pdf�


� � HYPERLINK "http://appl.fr.ch/v_ofl_bdlf_pdf/en_vigueur/fra/41101v0013.pdf" ��http://appl.fr.ch/v_ofl_bdlf_pdf/en_vigueur/fra/41101v0013.pdf�

